《叠韵和霞举并视颖叔 其二》
清代·谢章铤

劣性少面交，歧途任腹笑。龙伯不量力，六鳌引巨钓。

觥觥嵇吕徒，惨惨苍蝇吊。快彼汗漫游，塞我混沌窍。

新觞续古欢，虚囷望义粜。离合家国心，对镜懔孤照。

同为关山客，忽骇东门啸。

作者简介：福建长乐人，字枚如。道光间已有诗名。光绪三年进士。官内阁中书。为致用书院山长。好游山水，游必有诗。亦工词。有《赌棋山庄集》、《酒边词》、《赌棋山庄词话》等。